Η **Μαργκαρέτα Σράμποκ** (που γεννήθηκε στις 12 Μαΐου του 1970 στο St. Johann του Τιρόλου) είναι Αυστριακή μάνατζερ και πολιτικός. Σήμερα, υπηρετεί ως Υπουργός Εθνικής Οικονομίας της δεύτερης κυβέρνησης Κουρζ, έχοντας υπηρετήσει ήδη στην ίδια θέση από τον Δεκέμβριο του 2017 έως τον Ιούνιο του 2019 στην πρώτη κυβέρνηση Κουρζ. Από τον Μάιο του 2016 έως τον Οκτώβριο του 2017, διετέλεσε διευθύνουσα σύμβουλος της A1 Telekom Austria. Η Σράμποκ είναι μέλος του Αυστριακού Λαϊκού Κόμματος.

Πρώτα χρόνια και εκπαίδευση
---------------------------

Η Μαργκαρέτα Σράμποκ γεννήθηκε στις 12 Μαΐου 1970 στο St. Johann του Τιρόλου.  Φοίτησε στο γυμνάσιο του St. Johann, από όπου αποφοίτησε το 1989.

Η Σράμποκ έλαβε μεταπτυχιακό τίτλο σπουδών στις κοινωνικές και οικονομικές επιστήμες (Mag. rer. soc. oec.) από το Πανεπιστήμιο Οικονομικών και Επιχειρήσεων της Βιέννης το 1994, από όπου αποφοίτησε έχοντας εκπονήσει μεταπτυχιακή διατριβή πάνω στη διεθνή αγορά διαμαντιών.  Έλαβε διδακτορικό τίτλο σπουδών στις κοινωνικές και οικονομικές επιστήμες ( Dr. rer. soc. oec. ) από το ίδιο εκπαιδευτικό ίδρυμα το 1997 έχοντας εκπονήσει διατριβή για το μέλλον των συμβούλων επιχειρήσεων.  Στη συνέχεια, γράφτηκε στο Πανεπιστήμιο της Λυών, από το οποίο αποφοίτησε με MBA το 1999.

Καριέρα στον ιδιωτικό τομέα
---------------------------

Ξεκινώντας την καριέρα της το 1995, η Σράμποκ εργάστηκε στην εταιρεία Alcatel σε διάφορες θέσεις. Από το 1995 έως το 1997, ήταν υπεύθυνη για τον οικονομικό έλεγχο στην περιοχή της Κεντρικής και Ανατολικής Ευρώπης. Το 1997, μεταπήδησε στο τμήμα E-Business της εταιρείας, ως επικεφαλής της διαχείρισης περιουσιακών στοιχείων από το 1997 και ως διευθύντρια υπηρεσιών για την Αυστρία από το 1999. Το 2000, έγινε η ιδρυτική διευθύντρια της εταιρείας NextIraOne Austria. Από το 2008 έως το 2011, έγινε επίσης υπεύθυνη της NextIraOne Germany.   Όταν η Dimension Data πήρε τον έλεγχο της εταιρείας το 2014, η Σράμποκ παρέμεινε εν ενεργεία ως διευθύνουσα σύμβουλος της Dimension Data Austria.

Από την 1η Μαΐου του 2016, η Σράμποκ ήταν επικεφαλής της A1 Telekom Austria, ενός από τους μεγαλύτερους παρόχους τηλεπικοινωνιών της χώρας,  θέση την οποία ανέλαβε μετά τον Αλεχάνδρο Πλάτερ και τον ενδιάμεσο διάδοχό του, Χάνες Αμετσράιτερ.  Η θητεία της αρχικά προοριζόταν να διαρκέσει πέντε χρόνια.  Στις 17 Οκτωβρίου 2017 - δύο μόλις ημέρες μετά τις αυστριακές βουλευτικές εκλογές του 2017, παρεμπιπτόντως - η Α1 επιβεβαίωσε την απομάκρυνση της Σράμποκ από την εταιρεία.  Ο Μάρκους Γκράουσαμ, επικεφαλής του τμήματος τεχνολογίας, ανέλαβε τις αρμοδιότητες της σε προσωρινή βάση.

Πολιτική καριέρα
----------------

Αν και εκείνη την εποχή δεν ήταν μέλος κάποιου πολιτικού κόμματος, η Μαργκερίτα Σράμποκ συνδεόταν στενά με τη Γιοχάνα Μικλ-Λάιτνερ, πρώην υπουργό εσωτερικών του αυστριακού Λαϊκού Κόμματος.   Η Σράμποκ θεωρήθηκε πιθανή υπουργός σχεδόν αμέσως και προσχώρησε στο Λαϊκό Κόμμα εντός λίγων εβδομάδων μετά την απόλυση της. 

Όταν ο καγκελάριος Σεμπάστιαν Κουρτς και το υπουργικό του συμβούλιο ανέλαβαν τα καθήκοντά τους στις 18 Δεκεμβρίου του 2017, η Σράμποκ έγινε η νέα υπουργός επιστημών, έρευνας και οικονομίας.  Την ίδια ημέρα, η Σράμποκ ανακοίνωσε ότι θα ενταχθεί στην προεδρία του κόμματος του Τιρόλου.  Μετά από ανασχηματισμό του υπουργικού συμβουλίου - μια κίνηση που γίνεται τακτικά από νέους ηγέτες της κοινοβουλευτικής πλειοψηφίας - η Σράμποκ διορίστηκε υπουργός ψηφιακών και οικονομικών υποθέσεων στις 8 Ιανουαρίου 2018. 

Εκτός από τον ρόλο της σε εθνικό επίπεδο, η Σράμποκ διετέλεσε πρόεδρος της συνάντησης υπουργών ευρωπαϊκών υποθέσεων του Ευρωπαϊκού Λαϊκού Κόμματος, η οποία γίνεται από τους κεντροδεξιούς υπουργούς του κόμματος πριν από τις συνεδριάσεις του Συμβουλίου της Ευρωπαϊκής Ένωσης.

Προσωπική ζωή
-------------

Η Μαργκερίτα Σράμποκ ζει στο Sankt Andrä-Wördern, μια πόλη κοντά στη Βιέννη στην Κάτω Αυστρία .

Βραβεία
-------

* 2017: Τιρολέζος της Χρονιάς
* 2017: Διευθυντής της Χρονιάς, Πανεπιστήμιο Οικονομικών και Επιχειρήσεων της Βιέννης

Παραπομπές
----------

1. 1 2 3  1173729054.
2. ↑  02978.
3. 1 2 3 4  «Dr.in Margarete Schramböck, MBA». *Meine Abgeordneten*. Ανακτήθηκε στις 9 Μαΐου 2018.
4. ↑  «Austrian Library Network catalog entry on *The International Diamond Market*, Schramböck's master's thesis». Ανακτήθηκε στις 9 Μαΐου 2018.
5. ↑  «Schramböck, Margarete [VerfasserIn]». Ανακτήθηκε στις 9 Μαΐου 2018.
6. ↑  «Dr. Margarete Schramböck: Generaldirektorin NextiraOne Austria» (PDF). Ανακτήθηκε στις 10 Μαΐου 2018.
7. ↑  «Margarete Schramböck wird neue A1-Chefin». *Der Standard*. 2 Φεβρουαρίου 2016. Ανακτήθηκε στις 14 Αυγούστου 2017.
8. ↑  «Neue TA-Chefin Schramböck: "Bin nicht gleich wieder weg"». *Kurier*. 8 Φεβρουαρίου 2016. Ανακτήθηκε στις 14 Αυγούστου 2017.
9. ↑  «Mexikaner setzen Abgang von A1-Chefin durch». *Der Standard*. 17 Οκτωβρίου 2017. Ανακτήθηκε στις 9 Μαΐου 2018.
10. ↑  «A1-Chefin Margarete Schramböck verlässt die Telekom Austria». *Kurier*. 17 Οκτωβρίου 2017. Ανακτήθηκε στις 10 Μαΐου 2018.
11. ↑  «Türkis-Blau: Das sind die neuen Minister». *Kurier*. 16 Δεκεμβρίου 2017. Ανακτήθηκε στις 10 Μαΐου 2018.
12. 1 2  «Schramböck als Ministerin angelobt». *ORF*. 18 Δεκεμβρίου 2017. Ανακτήθηκε στις 9 Μαΐου 2018.
13. ↑  «Ministerinnen mittlerweile ÖVP-Mitglieder». *Profil*. 29 Μαρτίου 2018. Ανακτήθηκε στις 9 Μαΐου 2018.
14. ↑  «16-köpfiges ÖVP-FPÖ-Team vereidigt». *ORF*. 16 Δεκεμβρίου 2017. Ανακτήθηκε στις 9 Μαΐου 2018.
15. ↑  «Acht Minister erneut angelobt». *Die Presse*. 8 Ιανουαρίου 2018. Ανακτήθηκε στις 9 Μαΐου 2018.
16. ↑  Council of the EU and Ministerial meetings European People’s Party (EPP).
17. ↑  «NÖN-Interview: Schramböck: "Müssen bei Vorschriften ausmisten"». *Niederösterreichische Nachrichten*. 27 Φεβρουαρίου 2018. Ανακτήθηκε στις 9 Μαΐου 2018.
18. ↑  «Video: Schramböck und Moretti sind die Tiroler des Jahres». *Tiroler Tageszeitung*. 14 Σεπτεμβρίου 2017. Αρχειοθετήθηκε από το πρωτότυπο στις 25 Σεπτεμβρίου 2018. Ανακτήθηκε στις 15 Μαΐου 2018.
19. ↑  «WU Managerin des Jahres 2017». *Vienna University of Economics and Business*. Αρχειοθετήθηκε από το πρωτότυπο στις 18 Σεπτεμβρίου 2017. Ανακτήθηκε στις 18 Σεπτεμβρίου 2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μαργκαρέτα Σράμποκ** |

* Δρ Margarete Schramböck - αρχική σελίδα στο κοινοβούλιο
* Dr. Margarete Schramböck, Bundesministerin für Digitalisierung und Wirtschaftsstandort Αρχειοθετήθηκε 2019-06-03 στο Wayback Machine. - Αρχική σελίδα στο υπουργείο
* Dr. Margarete Schramböck, MBA - Βιογραφικό σημείωμα στο Meine Abgeordneten

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 4153154592513543370005
* GND: 1173729054

 |

 |